[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 182 
                                                               din 26 august 2021
privind modificarea unui contract de asociere în participațiune
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 23.871/25.08.2021 şi la Consiliul Local Sighișoara cu nr. 23.929/25.08.2021, de referatul de aprobare, înregistrat cu nr. 23.874/25.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de asociere în participațiune cu nr. 22.721/29.11.2007, astfel cum a fost modificat prin actul adițional nr. 1/01.02.2008 și actul adițional nr. 2/24.11.2017, având ca obiect exploatarea în comun a terenurilor aparținând domeniului public al Municipiului Sighișoara prin amplasarea a 7 panouri publicitare, încheiat între Municipiul Sighișoara și S.C. Itineris Media S.R.L.;

Având în vedere adresa înregistrată la Municipiul Sighişoara cu nr. 22.378/10.08.2021, prin care S.C. Itineris Media S.R.L. comunică faptul că, în urma reorganizării activității firmei, din operator de panouri publicitare exterioare, în agenție media, începând cu data de 01.08.2021, dreptul de folosință și posesie asupra panourilor publicitare luminoase proprietatea societății și care sunt aplasate și funcționează în baza contractului încheiat cu Municipiul Sighișoara, a fost transmis către Itineris Media S.R.L. București Filiala Sibiu, deținută integral de către Itineris Media S.R.L., anexând ca dovadă certificatul de înmatriculare și procesul - verbal de predare - primire al panourilor, adițional contractului de locațiune încheiat în 01.08.2021;

Având în vedere faptul că, potrivit mențiunilor cuprinse în adresele amintite, datorită preluării tuturor obligațiilor asumate în baza contractului cu Municipiul Sighișoara, toate plățile se vor face de către Itineris Media S.R.L. București Filiala Sibiu, sens în care, S.C. Itineris Media S.R.L. solicită înlocuirea titularului din contract;

Având în vedere prevederile art. 1949 - 1954 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.873/25.08.2021, prin care se propune modificarea unui contract de asociere în participațiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c” și „e”, alin. (9) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă modificarea contractului de asociere în participațiune nr. 22.721/29.11.2007, astfel cum a fost modificat prin actele adiționale nr. 1/01.02.2008 și nr. 2/24.11.2017, încheiat între Municipiul Sighișoara, în calitate de proprietar și S.C. Itineris Media S.R.L., în calitate de asociat, având ca obiect exploatarea în comun a terenurilor aparținând domeniului public al Municipiului Sighișoara prin amplasarea a 7 panouri publicitare, prin înlocuirea asociatului actual, cu Itineris Media S.R.L. București Filiala Sibiu, cu datele de identificare aferente.
(2) Modificarea contractului de asociere în participațiune nr. 22.721/29.11.2007, astfel cum a fost modificat ulterior, se va face prin încheierea unui act adițional, cu condiția ca toate debitele aferente acestui contract, datorate până la data de 31.07.2021, să fie achitate integral.

(3) Restul clauzelor cuprinse în contractul de asociere în participațiune nr. 22.721/29.11.2007, astfel cum a fost modificat ulterior, rămân neschimbate.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,
                                                 

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;
  1 ex. Biroul Juridic;

  1 ex. S.C. Itineris Media S.R.L.
13 ex.  

B.A. 

